Sede vacante

Sede vacante (lot. 'kėdė, sostas tuščias') laikas, sedisvakansijos laikotarpis – tarpuvaldis, laikotarpis iki naujojo Katalikų Bažnyčios vadovo išrinkimo.

Universi Dominici Gregis (Apaštališkoji konstitucija) nurodo, kad mirus arba atsistatydinus popiežiui, Apaštalų Sosto valdymas iki naujojo popiežiaus išrinkimo atitenka kardinolo kamerlengo vadovaujamai kardinolų kolegijai, kurios svarbiausia užduotis šiuo laikotarpiu – tinkamai pasiruošti naujojo popiežiaus rinkimams, deramai surengti konklavą, o kitos kardinolų kolegijos galios šiuo metu yra labai ribotos.Sede vacante metu visi Romos kurijos darbuotojai netenka savo įgaliojimų, išskyrus kardinolą kamerlengą, kuris rūpinasi Apaštalų Sosto turto reikalais, ir Didįjį penitenciarijų (Apaštališkosios penitenciarijos tribunolo vadovą).

Po 1831 m. sede vacante netruko daugiau kaip 20 dienų, bet Viduramžiais Apaštalų Sostas būdavo tuščias ištisus mėnesius ar metus; ilgiausiai trukęs sede vacante buvo 1268–1271 m. (tarpuvaldis tarp Klemenso IV ir Grigaliaus X).

Sedisvakansijos laikotarpiu negalima taisyti ar keisti esamų Bažnyčios įstatymų. Visi priimti pakeitimai įsigalioja tik naujam popiežiui juos patvirtinus.

Sede vacante periodu leidžiamos Vatikano monetos ir pašto ženklai su kardinolo kamerlengo herbu, bet be popiežiaus profilio.

 XIX–XXI a. sedisvakansijos laikotarpiai 
 Buvęs popiežius  Naujasis popiežius  Pradžia  Pabaiga  Trukmė Pijus VII  Leonas XII  1823 m. rugpjūčio 20 d.  1823 m. rugsėjo 28 d.  39 d. Leonas XII  Pijus VIII  1829 m. vasario 10 d.  1829 m. kovo 31 d.  49 d. Pijus VIII  Grigalius XVI  1830 m. gruodžio 1 d.  1831 m. vasario 2 d.  63 d. Grigalius XVI  Pijus IX  1846 m. birželio 1 d.  1846 m. birželio 16 d.  15 d. Pijus IX  Leonas XIII  1878 m. vasario 7 d.  1878 m. vasario 20 d.  13 d. Leonas XIII  Pijus X  1903 m. liepos 20 d.  1903 m. rugpjūčio 4 d.  15 d. Pijus X  Benediktas XV  1914 m. rugpjūčio 20 d.  1914 m. rugsėjo 3 d.  14 d. Benediktas XV  Pijus XI  1922 m. sausio 22 d.  1922 m. vasario 6 d.  15 d. Pijus XI  Pijus XII  1939 m. vasario 10 d.  1939 m. kovo 2 d.  20 d. Pijus XII  Jonas XXIII  1958 m. spalio 9 d.  1958 m. spalio 28 d.  19 d. Jonas XXIII  Paulius VI  1963 m. birželio 3 d.  1963 m. birželio 21 d.  18 d. Paulius VI  Jonas Paulius I  1978 m. rugpjūčio 6 d.  1978 m. rugpjūčio 26 d.  20 d. Jonas Paulius I  Jonas Paulius II  1978 m. rugsėjo 28 d.  1978 m. spalio 16 d.  18 d. Jonas Paulius II  Benediktas XVI  2005 m. balandžio 2 d.  2005 m. balandžio 19 d.  17 d. Benediktas XVI  Pranciškus  2013 m. vasario 28 d.  2013 m. kovo 13 d.  13 d. Pranciškus  Leonas XIV  2025 m. balandžio 21 d.  2025 m. gegužės 8 d.  17 d.

Kategorija:Popiežystė